Утвърдил: …………. П\*  
 ИВАН ГАНЧЕВ  
 Председател на УС   
 на МИГ „Нови пазар-Каспичан”  
 *\*Заличена информация съгл.чл.2 от ЗЗЛД*

**УСЛОВИЯ ЗА КАНДИДАТСТВАНЕ**

**С ПРОЕКТНИ ПРЕДЛОЖЕНИЯ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО ПРОЦЕДУРА BG06RDNP001** **-19.572 ЗА ПОДБОР НА ПРОЕКТИ** **В ИСУН 2020, ЧРЕЗ ПОДХОДА „ВОДЕНО ОТ ОБЩНОСТИТЕ МЕСТНО РАЗВИТИЕ” ПО ПРСР 2014-2020**

**ПО МЯРКА 7.2 „ИНВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКИ ПО МАЩАБИ ИНФРАСТРУКТУРА“**

**ОТ СТРАТЕГИЯ ЗА ВОМР  
НА МИГ „НОВИ ПАЗАР – КАСПИЧАН”**

**2021г.**

След активиране на процедурата, МИГ „Нови пазар – Каспичан”, може да извършва промяна в обявата и в процедурата по реда   
на нейното одобрение в следните случаи:   
1. При промени в правото на Европейския съюз и/или българското законодателство, в политиката на европейско и/или национално ниво, основана на стратегически документ или в ПРСР 2014 - 2020 г., които налагат привеждане на документите в съответствие с тях;  
2.. За увеличаване на финансовия ресурс по процедурата;  
3. За удължаване на срока за подаване на проектни предложения;  
4. За поправка на очевидна техническа грешка

**Съдържание**

Списък съкращенията:………………………….……………….………………………………………………………………..…3

[1.Наименование на програмата : 4](#_Toc88227192)

[2.Наименование на приоритетната ос : 4](#_Toc88227193)

[3.Наименование на процедурата : 4](#_Toc88227194)

[4.Измерения по кодове : 4](#_Toc88227195)

[5.Териториален обхват : 5](#_Toc88227196)

[6.Цели на предоставяната безвъзмездна финансова помощ по процедурата и очаквани резултати: 6](#_Toc88227197)

[7.Индикатори: 6](#_Toc88227198)

[8.Общ размер на безвъзмездната финансова помощ по процедурата: 8](#_Toc88227199)

[9.Минимален ( ако е приложимо ) и максимален размер на безвъзмездната финансова помощ за конкретен проект: 8](#_Toc88227200)

[10.Процент на съфинансиране 8](#_Toc88227201)

[11.Допустими кандидати: 9](#_Toc88227202)

[12.Допустими партньори ( ако е приложимо ): 12](#_Toc88227203)

[13.Дейности , допустими за финансиране: 12](#_Toc88227204)

[14.Категории разходи, допустими за финансиране 15](#_Toc88227205)

[15.Допустими целеви групи ( ако е приложимо ) : 18](#_Toc88227206)

[16.Приложим режим на минимални/държавни помощи: 18](#_Toc88227207)

[17.Хоризонтални политики: 26](#_Toc88227208)

[18.Минимален и максимален срок за изпълнение на проекта: 27](#_Toc88227209)

[19.Ред за оценяване на проектните предложения : 28](#_Toc88227210)

[20. Критерии за оценка на проектните предложения по мярка 7.2 *„*Инвестиции в създаването, подобряването или разширяването на всички видове малка по мащаби инфраструктура”: 34](#_Toc88227211)

[21.Начин на подаване на проектните предложения/концепциите за проектни предложения : 35](#_Toc88227215)

[22.Списък на документите, които се подават на етап кандидатстване: 37](#_Toc88227216)

[І. Общи документи: 37](#_Toc88227217)

[ІІ. Специфични документи: 41](#_Toc88227218)

[23.Краен срок за подаване на проектните предложения: 46](#_Toc88227220)

[24.Адрес за подаване на проектните предложения/концепциите за проектни предложения: 47](#_Toc88227221)

[25.Допълнителна информация: 47](#_Toc88227222)

[26.Приложения към Условията за кандидатстване: 55](#_Toc88227224)

**СПИСЪК НА СЪКРАЩЕНИЯТА:**

|  |  |
| --- | --- |
| **БФП** | Безвъзмездна финансова помощ |
| **ВОМР** | Водено от общностите местно развитие |
| **СВОМР** | Стратегия за изпълнение на водено от общностите местно развитие |
| **МИГ** | Местна инициативна група |
| **ДДС** | Данък върху добавената стойност |
| **МЗХГ** | Министерство на земеделието храните и горите |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗОП** | [Закон за обществените поръчки](https://www.lex.bg/bg/laws/ldoc/2136735703) |
| **ЗООС** | [Закон за опазване на околната среда](https://www.lex.bg/laws/ldoc/2135458102) |
| **ЗУСЕСИФ** | [Закон за управление на средствата от Европейските структурни и](https://www.lex.bg/bg/laws/ldoc/2136715858)  [инвестиционни фондове](https://www.lex.bg/bg/laws/ldoc/2136715858) |
| **ДФЕС** | Договор за функциониране на Европейския съюз |
| **ЗУТ** | [Закон за устройство на територията](https://www.lex.bg/laws/ldoc/2135163904) |
| **ИСУН** | Информационната система за управление и наблюдение на средствата от Европейските структурни и инвестиционни фондове |
| **КЕП** | Квалифициран електронен подпис |
| **ЮЛНЦ** | Юридически лица с нестопанска цел |
| **ПРСР 2014 – 2020 г.** | [Програма за развитие на селските райони за периода 2014 – 2020 г.](http://www.dfz.bg/bg/prsr-2014-2020/prsr--2014-2020/) |
| **ПМС** | Постановление на Министерски съвет |
| **СМР** | Строително-монтажни работи |
| **УО** | Управляващ орган |
| **УС** | Управителен съвет |

# Наименование на програмата :

|  |
| --- |
| ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020 г., чрез Водено от общностите местно развитие. Стратегия за Водено от общностите местно развитие (ВОМР) на сдружение „МИГ Нови пазар - Каспичан“ получава подкрепа от Програмата за развитие на селските райони за периода 2014 - 2020 г. (ПРСР 2014 - 2020 г.)/Европейски земеделски фонд за развитие на селските райони. |

# Наименование на приоритетната ос :

|  |
| --- |
| Процедурата се реализира в рамките на Стратегия за водено от общностите местно развитие на сдружение „МИГ Нови пазар - Каспичан“ във връзка с Приоритет 1: Обособяване на специфичен за територията туристически продукт чрез развитие и популяризиране на местното историческо наследство.  Специфична цел 1.2 – Осигуряване на естетично и динамично пребиваване на туриста чрез изграждане на съпътстваща спортна, социална, културна и техническа инфраструктура. |

# Наименование на процедурата :

|  |
| --- |
| Процедура чрез подбор № BG06RDNP001-19.57…, „МИГ Нови пазар-Каспичан“ - мярка 7.2 „Инвестиции в създаването, подобряването или разширяването на всички видове малка по мащаби инфраструктура“ |

# Измерения по кодове :

|  |
| --- |
| Измерение 1 – Обхват на мярката:  1.Географски обхват на мярката – цялата територия на МИГ „Нови пазар – Каспичан“.  2.Обхват на инвестициите по мярката – мярката предоставя подкрепа за инвестиции, целящи подобряване на основните услуги за населението и инфраструктурата на цялата територия на МИГ „Нови пазар – Каспичан“. Подкрепата е за създаване на основни услуги, отнасящи се до едно селище или група от населени места и свързаното с това обезпечаване/рехабилитация на местна малко-мащабна инфрастуктура.  Подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от СВОМР на МИГ „Нови пазар – Каспичан“ е мярка, която е включена в ПРСР 2014-2020г  Измерение 2 – Област на интервенция:  097 - Инициативи за воденото от общностите местно развитие в градски и селски райони.  Измерение 3 – Форма на финансиране:  01 - Безвъзмездни средства.  Измерение 4 – Вид територия:  03 - Подмярката ще се изпълнява на територията на МИГ МИГ „Нови пазар – Каспичан“.  Измерение 5 – Териториални механизми за изпълнение:  06 - Инициативи за Водено от общностите местно развитие.  Измерение 6 – Специфични цели:  – Осигуряване на естетично и динамично пребиваване на туриста чрез изграждане на съпътстваща спортна, социална, културна и техническа инфраструктура.  Измерение 7 - Икономическа дейност. |

# Териториален обхват :

|  |
| --- |
| Дейностите по проектите следва да бъдат изпълнявани на територията на сдружение „МИГ Нови пазар - Каспичан“, обхващаща територията на Община Нови пазар и територията на община Каспичан. |

# Цели на предоставяната безвъзмездна финансова помощ по процедурата и очаквани резултати:

|  |
| --- |
| **Основна цел по мярка 7.2** от Стратегията за ВОМР на МИГ „Нови пазар-Каспичан”е: **Подобряване на основните услуги за населението и инфраструктурата в селата.**  Мярката предоставя подкрепа за инвестиции целящи подобряване на основните услуги за населението и инфраструктурата на цялата територия на МИГ „Нови пазар- Каспичан”. Подкрепата е за създаване на основни услуги отнасящи се до едно селище или група от населени места и свързаното с това обезпечаване/рехабилитация на местна малко-мащабна инфраструктура.  Чрез предоставяната безвъзмездна финансова помощ по мярка 7.2 се подпомага осъществяването на  **Специфична цел 1. 2.** от Стратегията за ВОМР на МИГ „Нови пазар-Каспичан”, а именно: Осигуряване на естетично и динамично пребиваване на туриста чрез изграждане на съпътстваща спортна, социална, културна и техническа инфраструктура. Инвестициите по Мярка 7.2. в малки по мащаби инфраструктура, ще осигурят по-добри условия за достъп до обществени обекти от територията на МИГ. Инвестициите в изграждане и обновяване на площи за широко обществено ползване, предназначени за трайно задоволяване на обществени потребности, инвестициите в спортна, социална и културна инфраструктура ще окажат принос върху подобряване на условията за живот. |

# Индикатори:

|  |
| --- |
| В съответствие със специфичните цели на подмярка 7.2 - „Инвестиции в създаването, подобряването или разширяването на всички видове малка по мащаби инфраструктура“, проектните предложения по настоящата процедура следва да имат принос към постигането на поне един от следните индикатори:  За резултат:   * Изградени или ремонтирани детски площадки * Заведения за социални услуги с подобрена база * Подобрени младежки и спортни центрове * Подобрени културни центрове   Информацията за постигане на индикаторите ще бъде следена от МИГ „Нови пазар – Каспичан“. При подаване на проектното предложение, кандидатът следва да попълни формуляр за мониторинг (Приложение 8).  Допълнително, МИГ „Нови пазар – Каспичан“ ще следи за изпълнението и отчитането на следните индикатори:   * **Изходни индикатори:**   1. Брой проекти, финансирани по мярката – 12 бр. до края на програмния период.  2. Брой бенефициенти, подпомогнати по мярка 7.2 – 8 бр. до края на програмния период.  3. Общ размер на инвестициите **-** 1 075 859,50 лв.  4. Брой проекти, свързани с информационни и телекомуникационни услуги – 1 бр. до края на програмния период.  5. Брой проекти за изграждане/подобряване на сгради, свързани с предоставяне на услуги – 3 бр. до края на програмния период.   * **Индикатори за резултат**   1. Изградени или ремонтирани детски площадки - 5 бр.  2. Заведения за социални услуги с подобрена база – 2 бр.  3. Подобрени младежки и спортни центрове – 3 бр.  4. Подобрени културни центрове – 3 бр.     * **Индикатори за въздействие:**   1. Индикатор за въздействие - създадени работни места – 3 бр.  2. Индикатор за въздействие - население облагодетелствано от дребно мащабните инвестиции - 15 000 бр.  Кандидатите следва да попълнят данни за базова/целева стойност по горепосочените индикатори за изпълнение в раздел 8. „Индикатори“ от Формуляра за кандидатстване, както и във формуляра за мониторинг (Приложение № 17). |

# Общ размер на безвъзмездната финансова помощ по процедурата:

|  |
| --- |
| Общият размер на безвъзмездната финансова помощ по процедура за подбор на проекти по мярка 7.2 - „Инвестиции в създаването, подобряването или разширяването на всички видове малка по мащаби инфраструктура“ е ***525 935,61*** лева. |

|  |  |  |
| --- | --- | --- |
| ***Общ размер на безвъзмездната финансова помощ*** | ***Финансиране от Европейския земеделски фонд за развитие на селските райони*** | ***Национално съфинансиране*** |
| ***525 935,61 лв.*** | ***473 342,05 лева – 90 %*** | ***52 593,56 лева – 10%*** |

# Минимален ( ако е приложимо ) и максимален размер на безвъзмездната финансова помощ за конкретен проект:

|  |
| --- |
| Всеки кандидат може да кандидатства за безвъзмездна финансова помощ като изготвеният от него проект трябва да се вмества в следните минимални и максимални граници:  Минимумът на *общите допустими разходи* по проект е 9 779 лева (10 000 евро)  Максимумът на *общите допустими разходи* по проект е 391 166 лева( 200 000 евро) |

# Процент на съфинансиране[[1]](#footnote-1)

|  |
| --- |
| **Интензитет на финансовата помощ:**  Финансовата помощ е в размер **100 на сто** от общия размер на допустимите за финансово подпомагане разходи за проекти, които след извършване на инвестицията не генерират нетни приходи.  В случаите, когато размерът на допустимите разходи по инвестициите е в размер **до 50 000 евро** **за един обект, който е с установен потенциал за генериране на приходи се предвижда финансиране в размер на 100 %**.  Размерът на финансовата помощ за проекти, които след извършване на инвестицията ще генерират нетни приходи се определя въз основа на **анализ „разходи-ползи“.** |

# Допустими кандидати:

|  |
| --- |
| **А. Допустими кандидати:**  **По мярка 7.2. Допустими кандидати са:**   1. Общините от територията на МИГ за всички допустими дейности; 2. Юридически лица с нестопанска цел от територията на МИГ за дейности, свързани със социалната и спортната инфраструктура и културния живот; 3. Читалища от територията на МИГ за дейности, свързани с културния живот;   **ВАЖНО!** Кандидатът/получателят на финансова помощ следва да има седалище и адрес на управление на територията на действие на МИГ „Нови пазар – Каспичан“ и да осъществява дейностите по проекта на територията на МИГ „Нови пазар – Каспичан“ – община Нови пазар и община Каспичан.  **Б. Не са допустими кандидати:**  Потенциалните кандидати **не могат да участват** в процедурата за подбор на проектни предложения и да получат безвъзмездна финансова помощ, в случай че:   * получател на финансова помощ е клон на юридическо лице или на едноличен търговец, ако юридическото лице или едноличният търговец, открил клона, не отговаря на изискванията на чл. 18, ал. 1 от Наредба № 22 от 2015г. за прилагане на подмярка 19.2.   Потенциалните кандидати **не могат** да участват в процедурата за подбор на проекти и да получат безвъзмездна финансова помощ, когато:  1. са осъден/и с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2. са осъден/и с влязла в сила присъда за престъпление, аналогично на тези по т. 1, в друга държава членка или трета страна;  3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;  4. е на налице неравнопоставеност в случаите по чл. 44, ал. 5 от ЗОП;  5. е установено с акт на компетентен орган, че:  а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;  б) е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;  6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  7. е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.  8. е обявен в несъстоятелност или в производство по несъстоятелност, не е в процедура по ликвидация, не е сключил извънсъдебно споразумение с кредиторите си по смисъла на чл. 740 от Търговския закон, не е преустановил дейността си, а в случай че кандидатът е чуждестранно лице – не се намира в подобно положение, произтичащо от сходна процедура, съгласно законодателството на държавата, в която съм установен;  9. е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ.  10. е лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;  **Липсата на посочените обстоятелства се доказва с представяне на декларация за липса на основания за отстраняване към момента на кандидатстване съгласно Приложение №13 -** кандидатите/получателите на финансова помощ декларират липсата на обстоятелства по т. 1 до т. 10;  **ВАЖНО!** **Декларацията следва да бъде попълнена и подписана от всички лица с право да представляват кандидата (независимо от това дали заедно и/или поотделно, и/или по друг начин).**  *Финансова помощ не се предоставя, когато бъде установено, че кандидат/получател на финансова помощ и/или негов законен или упълномощен представител, са създали изкуствено условия, целящи получаване на предимство, в противоречие с целите на европейското право и национално законодателство в областта на допустимите за подпомагане дейности по настоящите условия за кандидатстване.*  ***Съгласно Заповед № 09-647/03.07.2019г. на Ръководителя на УО на ПРСР, не е допустим за подпомагане кандидат, който е:***  **11**. свързано лице по смисъла на § 1, от допълнителните разпоредби на Търговския закон с представляващ по закон и/или пълномощие, член на управителния орган или контролния орган на Местна инициативна група „Нови пазар – Каспичан”, или с кметовете на общините Нови пазар и Каспичан.  **12**. член на колективния управителен орган или на контролния орган на МИГ ”Нови пазар – Каспичан” или е свързано лице с член на колективния управителен орган или на контролния орган на МИГ „Нови пазар – Каспичан” по смисъла на § 1 от допълнителните разпоредби на Търговския закон.  **13**. свързано лице по смисъла на § 1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ „Нови пазар – Каспичан” и/или на контролния орган на МИГ или представляващ по закон и пълномощие член на контролния орган на МИГ.  Липсата на обстоятелства по т. 11, 12 и 13 се доказва с представяне на декларация за свързаност - Приложение 6.  **ВАЖНО!** **Декларацията следва да бъде попълнена и подписана от всички лица с право да представляват кандидата (независимо от това дали заедно и/или поотделно, и/или по друг начин).** |

# Допустими партньори ( ако е приложимо ):

|  |
| --- |
| По настоящата процедура за подбор на проекти, кандидатите участват индивидуално, а не съвместно с партньорски или други организации. |

# Дейности , допустими за финансиране:

|  |
| --- |
| **Допустими са само дейности, които ще се изпълняват на територията на МИГ „Нови пазар-Каспичан” за:**   1. Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях; 2. Изграждане и/или обновяване на площи, за широко обществено ползване, предназначени за трайно задоволяване на обществени потребности; 3. Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства; 4. Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност; 5. Изграждане, реконструкция, ремонт, оборудване и/или обзавеждане на спортна инфраструктура; 6. Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства; 7. Реконструкция, ремонт, оборудване и/или обзавеждане на общинска образователна инфраструктура с местно значение.   **Общи изисквания за дейностите**:  1. Допустими за подпомагане са дейности, които ще се изпълняват само на територията на общините Нови пазар и Каспичан.  2. Дейностите, включени в проектите, трябва да съответстват на приоритетите на общинския план за развитие на съответната община, което се удостоверява с решение на общинския съвет;  3. Дейностите, включени в проектите, трябва да бъдат съгласувани със Стратегията за ВОМР, за което се представя декларация от председателя на УС на МИГ.  4. Финансова помощ не се предоставя за проекти, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите, Закона за културното наследство /В случаите, при които се изготвя инвестиционен проект/.  5. За доказване на съответствието на проектното предложение с екологичното законодателство задължителнно се прилага/т:  Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/; решение за преценяване на необходимостта от извършване на екологична оценка/ становище по екологична оценка/; решение за преценка на вероятната степен на значително отрицателно въздействие/решение по оценка за съвместимостта/; писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за водите (когато издаването на документа се изисква по ЗООС и/или по Закона за водите).  6. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС.  7. Проектите трябва да се изпълняват върху имот – собственост на кандидата, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години, считано от датата на подаване на проектното предложение - в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква Разрешение за строеж съгласно Закона за устройство на територията (ЗУТ). Представя се приложим документ.  8. Проектите да се изпълняват върху имот – собственост на кандидата, а когато имотът не е собственост на кандидата, към проектите се прилага документ за ползване на имота за срок не по-малко от 6 години, считано от датата на подаване на проектното предложение, нотариално заверен и вписан в районната служба по вписванията – в случай на кандидатстване за разходи за:  а) закупуване и/или инсталиране на нови машини, оборудване и съоръжения, необходими за подобряване на производството;  б) обновяване на сгради и/или помещения, за които не се изисква издаване на разрешение за строеж съгласно ЗУТ;  9. Към проектите, включващи разходи за строително-монтажни работи, се прилагат:  а) архитектурно заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно Закона за устройство на територията;  б) одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.);  в) подробни количествени сметки за предвидените строително-монтажни работи, заверени от правоспособно лице;  г) разрешение за строеж, когато издаването му се изисква съгласно ЗУТ;  д) становище на главния архитект, че строежът не се нуждае от издаване на разрешение за строеж, когато издаването му не се изисква съгласно ЗУТ.  10. Проектите, които включват разходи за преместваеми обекти, се придружават с разрешение за поставяне, издадено в съответствие със ЗУТ.  11. За проектите, включващи заявени за подпомагане разходи за закупуване и/или инсталиране на нови машини, оборудване и съоръжения, необходими за подобряване на производството, за които съгласно технологичен проект се изисква поставяне в затворени помещения, кандидатът също предоставя документ за собственост или документ, доказващ правно основание за ползване за не по-малко от 6 години от датата на подаване на проектното предложение, на сградите или помещенията, където новите машини, оборудване и съоръжения ще бъдат поставени или монтирани.  12. Когато инвестицията по проекта е за закупуване и/или инсталиране на нови машини, оборудване и съоръжения, които са част от технологичен процес, се представя Технологичен проект ведно със схема и описание на технологичния процес, изготвен и заверен от правоспособно лице и/или Технически спесификации.  13. Дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията. |

# Категории разходи, допустими за финансиране[[2]](#footnote-2)

|  |
| --- |
| **14.1 Допустими разходи**  1. за строителство, реконструкция, рехабилитация, изграждане, обновяване, ремонт и/или реставрация на сгради и/или помещения и/или друга недвижима собственост, съгласно допустимите за подпомагане дейности;  2. закупуване на оборудване и обзавеждане до пазарната им стойност, включително чрез финансов лизинг, съгласно допустимите за подпомагане дейности;  3. придобиване на компютърен софтуер, патентни и авторски права, лицензи, регистрация на търговски марки, до пазарната им стойност;  4. разходи, свързани с проекта, в т.ч. разходи за хонорари за архитекти, инженери и консултанти, консултации за икономическа и екологична устойчивост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1, 2 и 3.  Разходи за разработване на бизнес план, включващ предпроектни изследвания и маркетингови стратегии или попълване на анализ-разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта не следва да надхвърлят **5 на сто** от стойността на допустимите разходи.  Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.  Разходите по т.4 са допустими, ако са извършени не по-рано от 1 януари 2014 г., независимо дали всички свързани с тях плащания са направени.  Дейностите и разходите по проекта с изключение на разходите по т.4 са допустими, ако са извършени след подаване на проектното предложение, независимо дали всички свързани с тях плащания са направени.  Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на искането за междинно или окончателно плащане за същия актив.  Горепосочените разходи са инвестиционни и отговарят на чл.20, ал.1, т.1 от Наредба №22 от 14.12.2015г.За разходите по т.4 извършени преди датата на подаване на проектното предложение, кандидатите (като възложители по чл.5 и чл.6 от ЗОП) при подаване на проектното предложение представят заверено от Възложителя копие на всички документи от проведената, съгласно изискванията на ЗОП – процедура за възлагане на обществена поръчка.  Обосноваността на разходите се преценява чрез съпоставяне с определени референтни разходи (Списък с активите, дейностите и услугите, за които са определени референтни разходи, се публикува на интернет страницата на ДФЗ).  Когато разходът е включен в Списъка с активите, дейностите и услугите, за които са определени референтни разходи, към датата на подаване на проектното предложение, кандидатът представя една оферта и/или извлечение от каталог на производител/ доставчик/ строител и/или проучване в интернет за всяка отделна инвестиция в дълготрайни активи с предложена цена от производителя/ доставчика/ строителя.  Когато разходът не е включен в списъка с активите, дейностите и услугите, за които са определени референтни разходи към датата на подаване на проектното предложение, обосноваността на разходите се преценява, чрез представянето на най-малко три съпоставими независими оферти в оригинал. Когато кандидатите не са избрали най-ниската ценова оферта, представят решение за определяне на стойността на разхода, за който кандидатстват, с включена обосновка за мотивите, обусловили избора му.  Кандидатите събират офертите, чрез прилагане на принципа на пазарни консултации, съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива.   * Кандидатите определят подходящ срок за получаване на оферти, който не може да бъде по-кратък от 5 работни дни. * Минималното съдържание на офертите е: наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в левове с посочен ДДС.   • Оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително- монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите.  **14.2 Недопустими разход****и**  **Недопустими разходи са** разходите съгл. чл. 21 от Наредба №22 от 14 декември 2015г. за прилагане на подмярка 19.2:   1. определени като недопустими в ПМС № 189 от 2016 г.; 2. за инвестиция или дейност, получила финансиране от друг ЕСИФ; 3. за придобиването на товарни автомобили за сухопътен транспорт съгласно чл. 3, т. 2 и 3, както и други, за които са посочени ограничения в Регламент № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis (ОВ, L 352/1 от 24 декември 2013 г.); 4. определени като недопустими в указанията по § 3 от заключителните разпоредби на ПМС № 161 за общите изисквания към стратегиите, които ще се финансират по съответните програми.   Съгл. чл. 21 от Наредба №22 от 14 декември 2015г не са допустими за финансиране от ЕЗФРСР и разходи:   1. за лихви по дългове; 2. за закупуването на незастроени и застроени земи с пазарна стойност над 10 на сто от общите допустими разходи за съответната операция; 3. (отм. - ДВ, бр. 69 от 2017 г., в сила от 25.08.2017 г.) 4. за обикновена подмяна и поддръжка; 5. за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор; 6. за лизинг освен финансов лизинг, при който получателят на помощта става собственик на съответния актив не по-късно от датата на подаване на искане за междинно или окончателно плащане за същия актив; 7. за режийни разходи; 8. за застраховки;   9. за закупуване на оборудване втора употреба;  10.извършени преди 1 януари 2014 г.;  11. за принос в натура;  12. за инвестиции в селското стопанство - закупуване на права за производство и плащане, закупуване на животни, закупуване на едногодишни растения и тяхното засаждане;  13.за инвестиция, за която е установено, че ще оказва отрицателно въздействие върху околната среда;  14. извършени преди подаването на проектното предложение, независимо дали всички свързани плащания са извършени, с изключение на разходите за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;  15. за строително-монтажни работи и за създаване на трайни насаждения, извършени преди посещение на място от МИГ; 16. надвишаващи определените по реда на чл. 41 от ПМС № 189 референтни разходи;  17.определени в мерките от ПРСР 2014 - 2020 г., извън посочените в т. 1 - 15.  Не се предоставя финансова помощ по финансиран изцяло или частично от ЕЗФРСР проект за закупуване на транспортни, включително превозни средства, освен когато са допустими за финансиране съгласно наредбите по прилагане на съответните мерки/подмерки на ПРСР 2014 - 2020 г. и са оборудвани за целите на инвестицията.  Не се предоставя финансова помощ за изграждане и обновяване на места за настаняване с повече от 20 помещения за настаняване и стойност на финансовата помощ над 50 000 лв. с включен ДДС по проект, финансиран изцяло или частично от ЕЗФРСР, или ако не са спазени изискванията на чл. 79, ал. 2. от Наредба 22/14.12.2015г. |

# Допустими целеви групи ( ако е приложимо ) :

|  |
| --- |
| Неприложимо |

# Приложим режим на минимални/държавни помощи:

|  |
| --- |
| МИГ „Нови пазар-Каспичан“ осъществява контрол върху предоставянето на държавни помощи съгласно изработени от него Правила за прилагане на изискванията за държавни помощи при подбора на проекти към СВОМР (<http://www.migbg.org>). Съгласно тях, за нуждите на проверката на проектите за наличие на държавни помощи, от кандидатите се изисква да представят Декларация за размера на получените държавни и минимални помощи по образец.  Настоящите насоки за кандидатстване са съгласувани с МФ.  Приложими правила за държавни помощи по видове интервенции:  Режимите на държавна помощ за всяка от допустимите дейности по мярка 7.2 от Стратегията за ВОМР на МИГ „Нови пазар-Каспичан”, които ще се подпомагат по настоящата процедура за подбор на проекти, са както следва:  ***1.Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях;***  и  ***2.Изграждане и/или обновяване на площи, за широко обществено ползване[[3]](#footnote-3), предназначени за трайно задоволяване на обществени потребности.***  Общинските улици, тротоари и площите за широко ползване, за чиято реконструкция и/или рехабилитация, изграждане и/или обновяване може да бъде получено подпомагане, е инфраструктура с неикономическо предназначение и ползване, което е безвъзмездно и общодостъпно. Публичното финансиране на инфраструктура, която не е предназначена за търговска експлоатация, по принцип е изключено от прилагането на правилата за държавна помощ. Естеството на тези дейности не е стопанско и следователно те не попадат в приложното поле на правилата за държавна помощ, както не попада и публичното финансиране за съответната инфраструктура (съгласно точка 203 от Известие на Комисията).  Изграждането и поддържането на публичната инфраструктура е изцяло функция на съответните общини при упражняване на правомощията им в качеството на публични органи. Общинските пътища, улици, тротоари и площите за широко обществено ползване се управляват от общините и няма стопански оператор, на който да е възложена експлоатацията им. Тези обекти не са предмет на търговска експлоатация и в този смисъл при управлението им общината не изпълнява икономическа дейност и съответно не представлява предприятие по смисъла на чл. 107 от ДФЕС.  ***3.Реконструкция, ремонт, оборудване и/или обзавеждане на общинска образователна инфраструктура с местно значение.***  Общинската образователна инфраструктура е част от общественото образование, организирано в рамките на националната образователна система. Общественото образование, организирано в рамките на националната образователна система и контролирано от държавата, може да се счита за нестопанска дейност, когато държавата, създавайки и поддържайки такава система на публично образование, която се финансира от държавния бюджет, а не от учениците или техните родители, изпълнява своята мисия по отношение на населението в социалната, културната и образователната сфера (съгласно точка 28 от Известие на Комисията).  Местните власти са отговорни за предоставянето на образователни услуги в общинските детски градини, училищата и обслужващите звена. Според чл. 36, ал.1, т.3 от Закона за народната просвета общините осигуряват и контролират средства за издръжката, изграждането, обзавеждането и основния ремонт на училищата, детските градини и обслужващи звена. В този смисъл обслужването на общинската образователна инфраструктура е възложено на общините и не представлява икономичека дейност и те не отговарят на определението за предприятие.  ***4.Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност.***  Финансовото подпомагане се предоставя за сгради, които са публична собственост и се ползват от съответните администрации за обичайната им управленска/регулаторна дейност, която е с неикономически характер.  Финансовото подпомагане е само за сгради, в които се предоставят обществени услуги.  **Финансовото подпомагане по горецитираните дейности няма да представлява „държавна помощ“ по смисъла на чл. 107, параграф 1 от ДФЕС.**  Общините Нови пазар и Каспичан, находящи се на територията на МИГ не могат да предоставят под наем сградите и обектите, за които ще бъде предоставена финансова помощ за този вид дейност. В противен случай общините ще изпълняват икономическа дейност и съответно ще представляват предприятие по смисъла на чл. 107 от ДФЕС.    ***5. А) Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;***  ***Б) Изграждане, реконструкция, ремонт, оборудване и/или обзавеждане на спортна инфраструктура;***  ***В) Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства.***  За определянето на съответния режим е необходимо кандидатите да представят декларация за дейността си, както и годишен финансово-счетоводен отчет, от който да е видно финансово-счетоводно (в т. ч. аналитично) обособяване на икономическата и неикономическа дейност.  За финансирането на тези дейности МИГ „Нови пазар-Каспичан” определя два режима  I. Определяне на финансовото подпомагане като **„непомощ“;**  II. Определяне на финансовото подпомагане като **„помощ“.**    I. Определяне на финансовото подпомагане като **„непомощ”**  В случай на финансово подпомагане, когато:   * интервенциите са върху публични общински сгради от социалната или спортна инфраструктура, която е общинска собственост; * интервенциите са върху обекти, свързани с културния живот, които са общинска собственост, читалища музеи и библиотеки, архелогически обекти и др.; * социалната инфраструктура е за предоставяне на услуги с неикономически характер; * спорната инфраструктура е за услуги със свободен обществен достъп и с неикономически характер; * дейностите в тези културни обекти са организирани по нетърговски начин и са от нестопанско естество;   МИГ предоставя безвъзмездна финансова помощ за финансиране на проекти, които се изпълняват само на територията на общините Нови пазар и Каспичан.  Подпомагането по тези дейности в рамките на стратегия за Водено от общностите местно развитие има изключително локално въздействие и води до подобряване на условията за живот само на територията на МИГ.  *Тълкуване на Комисията (т.197 от Известие на комисията относно понятието за държавна помощ) е счела, че поради специфичните им обстоятелства, определени дейности имат въздействие изцяло на местно ниво и следователно не засягат търговията между държави членки. Общи характеристики на тези решения са, че:*  *(a) помощта не води до привличане на търсене или инвестиции в съответния регион и не създава пречки за установяването на предприятия от други държави членки;*  *(б) стоките или услугите, произвеждани от бенефициента са изцяло местни или са привлекателни за ограничена географска зона;*  *(в) налице е най-много пренебрежим ефект върху пазарите и потребителите от съседните държави членки;*  Публичното подпомагане на предприятията представлява държавна помощ по смисъла на чл. 107, параграф 1 от ДФЕС, само доколкото „засяга търговията между държавите членки“. В случая на това подпомагане, то има чисто местно въздействие и следователно не оказва въздействие върху търговията между държавите членки. В тези случаи бенефициентът доставя стоки и услуги в ограничен район на дадена държава членка и е малко вероятно да привлече клиенти от други държави членки и мярката няма влияние върху условията на трансграничните инвестиции (съгласно точка 196 от Известие на Комисията).  В случай на финансово подпомагане само за **нестопански дейности** от бенефициенти лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат.  Финансовото подпомагане по горецитираните дейности **няма да представлява „държавна помощ“** по смисъла на чл. 107, параграф 1 от ДФЕС.  II.Определяне на финансовото подпомагане като **„помощ“.**  Финансовата помощ за тези дейности, когато бенефициентът действа като „предприятие“ и извършва икономически дейности, **представлява „държавна помощ“** по смисъла на чл.107, параграф 1 от ДФЕС.  Настоящите, разработени от МИГ **насоки за кандидатстване** за прием на проектни предложения по мярка 7.2 **са съгласувани с** Министерство на финансите, съгласно чл. 26, ал. 3 от Закона за управление на средствата от Европейските структурни и инвестиционни фондове и чл. 7 от Наредба № 4/22.07.2016 г.  Съгласно приложното поле на Регламент (ЕС) № 1407/2013 и чл. 5 от Закона за държавните помощи подпомагането по мярката ще се разглежда по общите правила за държавни помощи.  За този режим МИГ ще прилага условията за изпълнение на Регламент № 1407/2013, както следва:  Регламент № 1407/2013 се прилага за помощите представяни на предприятията от всички сектори с изключение на тези посочени в чл. 1 на Регламента.  Максималният размер на помощта по режим de minimis, за която се кандидатства, заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро, в случай на едно и също предприятие, което осъществява шосейни товарни превози за чужда сметка или срещу възнаграждение, за период от три данъчни години.  Ако дадено предприятие извършва и друга дейност, освен шосейни товарни превози за чужда сметка или срещу възнаграждение, за която се прилага таванът от 200 000 евро, таванът от 200 000 евро се прилага за предприятието.  Помощта се смята за отпусната от момента на подписване на договор за предоставяне на финансова помощ.  Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:  • предприятието кандидат;  • предприятията, с които предприятието кандидат образува „едно и също предприятие“ **[[4]](#footnote-4)** по смисъла на чл. 2, пар. 2 на Регламент (ЕС) № 1407/2013;  • всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 1407/2013;  • предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 1407/2013.   1. Натрупването в рамките на едно и също предприятие е съгласно разпоредбите на чл. 1, пар. 2 и чл. 5 на Регламент (ЕС) № 1407/2013:   - Когато дадено предприятие извършва дейност в секторите посочени в параграф 1, букви а,б или в на чл. 1 от Регламент (ЕС) № 1407/2013, както и в един или повече сектори или дейности обхванати от цитирания регламент за таван се използва определения в член 3, параграф 2 от Регламент (ЕС) № 1407/2013, при условие че се гарантира чрез подходящи средства — чрез разделение/демаркация на дейностите или разграничаване на разходите, че дейностите в сектора посочени в параграф 1, букви а,б или в не се ползват от помощи de minimis, предоставени в съответствие с Регламент (ЕС) № 1407/2013.  - Когато дадено предприятие попада в приложното поле на Регламент (ЕС) № 1407/2013 помоща de minimis предоставена за него съгласно регламента може да се кумулира с помощ de minimis предоставена съгласно Регламент (ЕС) № 360/2012 на Комисията до тавана, установен в посочения регламент. Тя може да се кумулира с помощ de minimis, предоставяна съгласно други регламенти за такава помощ до съответния таван определен в чл. 3, пар. 2 на Регламент (ЕС) № 1407/2013.  - Помощта de minimis не се кумулира с държавна помощ във връзка със същите допустими разходи или с държавна помощ за същата мярка за рисково финансиране, ако чрез това кумулиране може да се надвиши най-високият съответен интензитет на помощта или размер на помощта, определен за конкретните обстоятелства на всеки отделен случай с регламент за групово освобождаване или решение, приети от Комисията. Помощ de minimis, която не е предоставена за конкретни допустими разходи или не може да бъде свързана с такива, може да се кумулира с друга държавна помощ, предоставена с регламент за групово освобождаване или решение, приети от Комисията.  При определяне на максимално допустимият размер и съответно интензитет на помощта, да се взема предвид както размера на минималната помощ, за която се кандидатства, така и общият размер на вече получена минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.  Праговете, посочени по-горе не могат да бъдат заобикаляни чрез изкуствено разделяне на проекти със сходни характеристики и бенефициенти.  За изпълнението на обстоятелствата кандидатите посочват данните за получени минимални помощи в Декларация за минимални помощи, попълнена по образец.  Цитираните по-горе условия на регламента се проверяват на етап административно съответствие и допустимост на проектното предложение.  За спазването на обстоятелствата се извършва проверка в Информационна система "Регистър на минималните помощи", Публичния регистър на Европейската комисия, Информационната система за управление и наблюдение на Структурните инструменти на ЕС в България 2007-2013 (ИСУН), Информационната система за управление и наблюдение на Структурните инструменти на ЕС в България (ИСУН 2020) и Търговския регистър.  Периодът, който се проверява е три данъчни години. За целите на определянето на тавана, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси.  Кандидатите нямат право да подават проектни предложения по процедурата за вече реализирани дейности или такива, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.  Последствията при неспазване на т.2 са : - отказване на помощта, служебно намаляване на помощта или възстановяване на неправомерно предоставена помощ.  Възстановяване на минимална помощ:   * при надхвърляне на прага се възстановява целия размер на помощта, а не само частта с която е превишен; * при предоставяне на невярна или непълна информация; * при неизпълнение на условията за предоставяне и пр.   Преди сключване на договор за предоставяне на безвъзмездна финансова помощ, Държавен фонд „Земеделие“ ще извършва документална проверка на декларираните данни от одобрените кандидати в Декларацията за държавни/минимални помощи.   1. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ. 2. В договора за безвъзмездна финансова помощ, се съдържа информация относно вида на отпуснатата помощ, както и за възможните последствия от предоставянето й, включително условията за натрупване и възможността за възстановяване на неправомерно предоставена помощ по реда на Данъчно-осигурителния процесуален кодекс. 3. Възстановяването на неправомерно предоставена държавна помощ се извършва по реда на Закона за държавните помощи. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ. 4. Ако проектното предложение на кандидат бъде одобрено и той подпише договор за предоставяне на финансова помощ, е длъжен да съхранява документацията относно получената помощ de minimis за период от 10 данъчни години, считано от датата на подписване на договора и да я предоставя при поискване в срок от 5 работни дни на МИГ или на Държавен фонд „Земеделие“. |

# Хоризонтални политики[[5]](#footnote-5):

|  |
| --- |
| При приема и при оценяването на проектите ще се спазват следните основни принципи:   * **Прилагане на принципа на равенство между половете:**   Равенството между жените и мъжете е една от основните ценности на Европейския съюз. Равнопоставеността на жените и мъжете е важен елемент на демокрацията и предпоставка за пълноценно упражняване на човешки права.  При одобрението на проекти, финансирани от стратегията, проектите ще се оценяват единствено по качествени характеристики, без да се взема под внимание половата принадлежност на кандидата.  Ще бъде следено за спазването на европейското и българското законодателство в тази област. Основен принцип на Стратегията за ВОМР за насърчаване на равнопоставеността на половете е създаването на гаранции за равно третиране, равен достъп до ресурсите на обществото и равно участие при вземането на решения на жените и мъжете, с оглед на успешната им лична и професионална реализация и стимулиране на тяхната равнопоставеност във всички сфери на дейност на МИГ.     * **Допринасяне за утвърждаване на принципа на равните възможности:**   Принципът на равните възможности ще бъде спазван при осигуряване на равнопоставено участие на жените, малцинствата и уязвимите групи от населението в прилагане на подхода ВОМР на територията на МИГ.  По отношение на изпълнението на стратегията ще бъдат създадени еднакви възможности за кандидатстване и реализиране на проекти, финансирани от стратегията на МИГ.  Стратегията ще допринася за утвърждаването на принципа на равните възможности, чрез осигуряването на равни възможности за хората с увреждания за подобряване на качеството им на живот и създаване на условия за пълноценното им включване в обществения живот, в зависимост от техните възможности, желания и избор.   * **Създаване на условия за превенция на дискриминацията:**   При прилагането на Подхода ВОМР ще се избягва всякаква форма на дискриминация.  Всички дейности при реализацията на Стратегията за ВОМР на МИГ „Нови пазар -Каспичан” ще са неутрални по отношение на принадлежност на бенефициентите към каквато и да е група, по какъвто и да е признак и няма да поставят ограничения, основани на пол, раса, народност, етническа принадлежност, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или международен договор, по който България е страна.  **При изпълнение на процедурите за набиране и одобрение на проекти към стратегията ще се прилагат принципите на прозрачност и равнопоставеност без разделяне на кандидатстващите с проекти лица по религиозен, полов или друг признак.** |

# Минимален и максимален срок за изпълнение на проекта:

|  |
| --- |
| Настоящата процедура **не предвижда минимален срок** за изпълнение на проектите.  **Максималният срок за изпълнение на проектите** се определя в зависимост от характера на всеки проект и задълженията на кандидата като възложител по [Закона за](https://www.lex.bg/bg/laws/ldoc/2136735703)  [обществените поръчки](https://www.lex.bg/bg/laws/ldoc/2136735703), както следва:   1. **Двадесет и четири месеца** от датата на подписването на договора за предоставяне на финансова помощ с РА за ползватели на помощта, които не се явяват възложители по чл. 5 и 6 от [Закона за обществените поръчки](https://www.lex.bg/bg/laws/ldoc/2136735703); 2. **Тридесет и шест месеца** за ползватели на помощта, които се явяват възложители по чл. 5 и 6 от [Закона за обществените поръчки](https://www.lex.bg/bg/laws/ldoc/2136735703).   Проекти, включващи разходи за строително-монтажни работи, за които се изисква издаване на разрешение за строеж, **се изпълняват в срок до 36 месеца от датата на:**  1. подписването на договора за предоставяне на финансова помощ с РА за кандидати, които не се явяват възложители по чл. 5 и 6 от Закона за обществените поръчки;  2. получаване от ползвателя на финансова помощ на уведомително писмо с решението за съгласуване/отказ за съгласуване на последната по време обществена поръчка за избор на изпълнител по проекта за получатели на финансова помощ, които се явяват възложители по чл. 5 и 6 от Закона за обществените поръчки.  Най-късно до датата на подаване на заявката за окончателно плащане ползвателите на помощта трябва да отговарят на всички задължителни стандарти, отнасящи се до подпомаганите дейности, в т. ч. опазването на компонентите на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд.  **Крайният срок за изпълнение и отчитане на проектите** не може да бъде по-късно от **30 юни 2025 г.** |

# 

# 19.Ред за оценяване на проектните предложения :

|  |  |
| --- | --- |
| Подборът на проектни предложения, финансирани от ЕЗФРСР към стратегия за ВОМР на МИГ, се извършва по условията и реда на раздел I "Подбор на проекти към стратегия за ВОМР" от глава пета от ПМС № 161 на МС от 04.07.2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода „Водено от общностите местно развитие“ за периода 2014–2020 г. (ПМС № 161).  Редът за оценка на проектните предложения по процедурата съвпада с минималните изисквания по чл. 41, ал. 2 от ПМС № 161 и е утвърден от Председателят на УС на МИГ. Пълният текст на документа: „Ред за оценка на проектни предложения към Стратегията за водено от общностите местно развитие на МИГ „Нови пазар - Каспичан“ е достъпен на електронната страница на МИГ: [www.mig.org](http://www.mig.org)  Проектните предложения се оценяват в Информационната система за управление и наблюдение на средствата от Европейските структурни и инвестиционни фондове, наричана по-нататък „ИСУН”.  Въз основа на решение на УС, Председателя на Колективния управителен орган на МИГ назначава със заповед Комисия за подбор на проектни предложения /КППП/. Комисията се назначава в срок до три дни от изтичането на крайния срок за подаването на проектните предложения по процедурата.  Подбор и одобрение на проектни предложения по всяка мярка от стратегия за ВОМР се извършва в ИСУН съгласно условията и реда на ПМС № 161. Проверката включва и:  1. проверка за липса на двойно финансиране;  2. проверка за наличие на изкуствено създадени условия;  3. проверка за минимални помощи;  4. посещение на място за заявления, включващи разходи за строително-монтажни работи (когато е приложимо).  Структурният състав на КППП, общите изисквания към лицата, участващи в нея, както и правилата за нейната работа са определени в чл. 44 - 48 от Постановление № 161 и чл. 51 от Наредба № 22 на МЗХГ.  Комисията извършва оценка на всички постъпили проектни предложения в срок до 30 работни дни от изтичане на крайния срок на приема.  Подборът на получените проектни предложения се извършва по условия и ред, определени в чл. 44 - 48 на Постановление № 161.    **Оценката на проектните предложения включва:**  **Етап 1** - Оценка на административно съответствие и допустимост:  1. В процеса на оценка на административното съответствие и допустимостта на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор на проекти;  б) формулярът за кандидатстване отговаря ли на всички изисквания и на одобрения образец в системата ИСУН 2020;  в) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  г) съответствие на кандидатите и проектните дейности с критериите за допустимост;  д) основателни ли са заявените за подпомагане разходи;  е) представеният бизнес план / анализ разходи-ползи доказва ли икономическа жизнеспособност на проекта.  2. Оценката за административно съответствие и допустимост се извършва във основа на критериите, съгласно приложение № 26 към Условията за кандидатстване.  Проверката за липсата на двойно финансиране се извършва на база представена декларация от кандидата – Приложение № 11 към Условията за кандидатстване.  Проверката за наличие или липса на изкуствено създадени условия се извършва на база проверка на всички представени документи към пoдаденото проектно предложение (заявление) и представена декларация от кандидата – Приложение № 4 към Условията за кандидатстване.  3. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.  4. Като част от проверката за административно съответствие и допустимост оценителната комисия може да извърши посещение на място за проекти, включващи строително-монтажни работи. Целта на посещението на място е да установи фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място се изготвя протокол с резултатите от посещението и се представя за подпис на кандидата или на упълномощен негов представител, който има право да напише в него обяснения и възражения по направените констатации;  в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН;  д) в 14 дневен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на МИГ.  5. Когато при проверките се установи липса на документи или друга нередовност, комисията изпраща на кандидата уведомление чрез ИСУН за установените липси/нередовности и определя срок за тяхното отстраняване.  6. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  7. След приключване на оценката на административното съответствие и допустимостта, на интернет страницата на МИГ (http://migbg.org/) и в ИСУН се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.  8. Кандидатите, чиито проектни предложения са предложени за отхвърляне могат да подадат възражения срещу предложението за отхвърлянето им пред изпълнителния директор на МИГ в 14 дневен срок от съобщението в ИСУН.  9. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  10. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на МИГ на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  11. Когато кандидатът е уведомен от оценителната комисия за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне.  12. При оттегляне изцяло на проектно предложение, което не попада в обхвата на т. 13, изпълнителният директор на МИГ прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по мярката.  13. Проектното предложение може да бъде поправяно по всяко време след подаването само в случай на очевидни грешки.  14.За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.  15. Не се допуска поправяне на проектното предложение и представените от кандидата документи към него извън хипотезата по т. 13.  16. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия брой точки по критериите за подбор, както и ако биха довели до определяне на по-голям размер на финансовата помощ.  17. Оценителната комисия може да извършва корекции в бюджета на проектно предложение, в случай, че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в настоящите условия за кандидатстване;  д) несъответствие с правилата за държавните помощи;  е) неоснователност на разходите.  18. Корекциите по т. 17, „б“ и „в“ се извършват след изискване на допълнителна пояснителна информация от кандидата.  19. Корекциите по т. 17 не могат да водят до:  а) увеличаване на размера или на интензитета на безвъзмездната финансова помощ, предвидени в подаденото проектно предложение;  б) невъзможност за изпълнение на целите на проекта или на проектните дейности;  в) подобряване на качеството на проектното предложение и нарушаване на принципите по [чл. 29, ал. 1, т. 1](apis://Base=NARH&DocCode=41762&ToPar=Art29_Al1_Pt1&Type=201) и [2 ЗУСЕСИФ](apis://Base=NARH&DocCode=41762&ToPar=Art29_Al1_Pt2&Type=201).  **Етап 3** **- Техническа и финансова оценка -ТФО:**  1.Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за подбор, обособени по приоритети съгласно приложение № 27 към Условията за кандидатстване (документи за информация). Необходимо е кандидатът да представи ясна и убедителна обосновка за дейностите на проектното предложение от гледна точка на съответствието му с целите и приоритетите на стратегията за Водено от общностите местно развитие за територията на „МИГ Нови пазар - Каспичан” и процедурата, по която кандидатства. Обосновката по критерия, за който се кандидатства, трябва да е ясно и последователно описана и структурирана. Проектното предложение трябва да съдържа ясно дефинирани очаквани резултати от изпълнението на всяка дейност от проектното предложение. Индикаторът/ите на проектното предложение измерват резултатите от проекта по адекватен начин.  3. Техническата и финансова оценка на проектните предложения се извършва най-малко от двама членове на комисията, независимо един от друг. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки.  4. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН и определя срок (не по-кратък от една седмица) за представяне на информацията.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание.  6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.  За да бъде предложено за финансиране едно проектно предложение, общата крайна оценка трябва да е **равна на или по-голяма от 25 точки.** Комисията за подбор на проектни предложения класира заявленията в низходящ ред съобразно получения брой точки до размера на определения бюджет по съответната обява за прием.  **За заявления с еднакъв брой точки, за които е установен недостиг на средства, се извършва допълнително класиране като се дава приоритет на**:   * - Проектът предлага нови инициативи за повишаване на качеството на живот в района; * - Интервенциите по проекта са за обект от голяма културна и обществена значимост за територията; * - Дейностите по проекта са за развитие/ предоставяне на услуги на уязвими групи от населението;   Работата на комисията приключва с оценителен доклад, който включва:  1. Списък на предложените за финансиране проектни предложения, подредени по реда на тяхното класиране,  2. Списък на резервните проектни предложения  3. Списък на предложените за отхвърляне проектни предложения  4. Списък на оттеглените по време на оценката проектни предложения, ако има такива  Комисията изпраща окончателния доклад до председателя на УС на МИГ. Въз основа на окончателния доклад Управителния съвет на МИГ одобрява класирането.  МИГ представя в ДФЗ цялата документация за проведения подбор на проекти. Класираните проекти се проверяват от ДФЗ за съответствие с критериите за допустимост на кандидата и критериите за допустимост на проекта. | |
| 20. Критерии за оценка на проектните предложения по мярка 7.2 *„*Инвестиции в създаването, подобряването или разширяването на всички видове малка по мащаби инфраструктура”:  |  |  | | --- | --- | | Критерии за избор на проекти Мярка 7.2 *„*Инвестиции в създаването, подобряването или разширяването на всички видове малка по мащаби инфраструктура”: | Максимален брой точки | | 1. Дейностите по проекта се осъществяват в населени места извън общинските центрове. | 20 | | 1. Проектът предлага нови инициативи за повишаване на качеството на живот в района. | 15 | | 1. Интервенциите по проекта са за обект от голяма културна и обществена значимост за територията. | 10 | | 1. Кандидатът е Юридическо лице с нестопанска цел или Читалище. | 15 | | 1. Кандидатът не е получавал подкрепа от европейската общност за същата дейност по други програми. | 10 | | 1. Дейностите по проекта са за развитие/ предоставяне на услуги на уязвими групи от населението. | 5 | | 1. Дейностите по проекта включват изграждането на достъпна инфраструктура за хора с увреждания. | 10 | | 1. Проектът включва дейности с позитивен принос към околната среда:   - над 30 % - от инвестициите са насочени към дейности, опазващи ок. среда - 3 т. - над 50 % от инвестициите са насочени към дейности, опазващи ок среда - 5 т. | 5 | | 1. Проектът предвижда използването на местни доставчици на стоки и/или услуги. | 5 | | 1. Проекта ще създаде работни места при изпълнение на допустимите дейности. | 5 | | ОБЩО: | 100 | | |

# 21.Начин на подаване на проектните предложения/концепциите за проектни предложения :

|  |
| --- |
| Проектните предложения се подават в ИСУН в срока, определен в настоящите насоки, съгласно условията и реда на Наредба за определяне на условията, реда и механизма за функциониране на информационната система за управление и наблюдение на средствата от европейските структурни и инвестиционни фондове (ИСУН) и за провеждане на производства пред управляващите органи посредством ИСУН, приета с Постановление № 243 на Министерския съвет от 2016 г. (обн., ДВ, бр. 76 от 2016 г.).  Подаването на проектни предложения към стратегията за ВОМР по настоящата процедура се извършва изцяло по електронен път чрез попълване на уеб базиран формуляр за кандидатстване с използването на **квалифициран електронен подпис (КЕП)**, чрез модула „Е-кандидатстване“ на следния интернет адрес: **https://eumis2020.government.bg**  и се прилагат документите от раздел 22 на настоящите условия за кандидатстване „Списък на документите, които се подават на етап кандидатстване“. Документите от раздел 22 се подават във формат „pdf“, „xls” или в друг указан формат.  Кандидатът влиза в ИСУН 2020, след регистрация чрез е-мейл адрес и парола, избира настоящата процедура за кандидатстване от „Отворени процедури“ и създава ново проектно предложение. Документите от раздел 22 на настоящите указания се прикачат в т. 12 от формуляра за кандидатстване. Всички документи се представят на български език. В случаите, когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс, той трябва да бъде легализиран или с апостил.  **ВАЖНО!: Формулярът за кандидатстване се подава с КЕП от законния представител на кандидата. В случаите, когато кандидатът се представлява заедно от няколко физически лица, формулярът за кандидатстване се подписва от всяко от тях. Когато формулярът за кандидатстване не е подписан с КЕП от законния представител/и на кандидата се прикача нотариално/и заверено/и изрично/и пълномощно/и във формат „рdf“, „xls“** **или друг формат, подписано с КЕП на упълномощеното/ите лице./а. От текста на пълномощното/ите следва да става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра.**  Моля, обърнете внимание, че формулярът за кандидатстване трябва да се подава от профила на кандидата, тъй като впоследствие ще бъде използван този профил за комуникация с КППП и за отстраняване на липса на документи и/или неяснота или неточност по време на оценката. По време на оценката на проектното предложение комуникацията с кандидата и редакцията на забелязани липси на документи и/или неясноти, или неточности ще се извършва електронно чрез профила на кандидата в ИСУН 2020, от който е подадено съответното проектно предложение и промени на посочения профил (вкл. промяна на имейл адреса, асоцииран към съответния профил) са недопустими. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН. **Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**  До приключването на работата на КППП кандидатът има възможност да оттегли своя формуляр за кандидатстване като подаде писмено искане в Комисията за подбор на проектни предложения, като това обстоятелство се отбелязва от потребител на ИСУН 2020 от Комисията със съответните права.  Кандидатът може да иска разяснения по настоящите насоки в срок до три седмици преди изтичането на срока за кандидатстване. Разясненията се утвърждават от председателя на УС на МИГ или от оправомощено от него лице. Разясненията се дават по отношение на условията за кандидатстване, не съдържат становище относно качеството на проектните предложения и са задължителни за всички кандидати.  Когато въпросът е от компетентността на УО на ПРСР или ДФЗ, МИГ предварително изисква писмено разяснение по поставените въпроси. Въпросите следва да се задават на електронната поща на МИГ „Нови пазар – Каспичан“- [**mignpk@abv.bg**](mailto:mignpk@abv.bg)**.**  Разясненията се съобщават в 10-дневен срок от получаването на искането, но не по-късно от две седмици преди изтичането на срока за кандидатстване, посочен в обявата.  Условията за кандидатстване могат да бъдат изменяни при условията на чл. 26, ал. 7 от ЗУСЕСИФ |

# 22.Списък на документите, които се подават на етап кандидатстване:

|  |
| --- |
| ***Приложенията на документи за попълване и информация*** *-* ***общи и специфични документи за попълване са описани с пореден номер на приложението в точка 28 от настоящите условия за кандидатстване. С Квалифициран електронен подпис /КЕП/ се подписва само Формуляра за кандидатстване. Когато някой документ не е приложим, кандидатът прикачва декларация по образец на Държавен фонд „Земеделие“ удостоверяваща това обстоятелство – във формат „pdf“.***  Към проектното предложение, подадено от кандидат по Стратегията за ВОМР се прилагат определените от МИГ документи по Приложение № 11 към чл. 46а, ал. 1 от Наредба №22/2015г.: **І. Общи документи:** 1. Таблица за допустими инвестиции в електронен формат по образец на ДФЗ (Приложение №1 към настоящите Условия). Представя се във формат “pdf” или “jpg” и формат “xls” - *документът е задължителен за всички кандидати;*  2. Формуляр за мониторинг по подмярка 19.2, съгл. Приложение №17 към настоящите Условия - *документът е задължителен за всички кандидати;*  3. Декларация в оригинал по чл. 19 и 20 от Закона за защита на личните данни / Декларация съгласие и информираност за обработване на лични данни по образец съгласно приложение № 10 към настоящите Условия. Представя се във формат “pdf” или “jpg”- *документът е задължителен за всички кандидати;*  4. Нотариално заверено изрично пълномощно, в случай че документите не се подават лично от кандидата, а за кандидат - община - заповед на кмета. Представя се във формат “pdf” или “jpg”;  5. Копие от учредителен акт или устав, когато кандидат/получател е лице, регистрирано по Закона за юридическите лица с нестопанска цел или по Закона за народните читалища, когато не са регистрирани в ТР и РЮЛНЦ. Представя се във формат “pdf” или “jpg”;  6. Свидетелство за съдимост от представляващия/те кандидата, издадено не по-късно от 6 месеца преди представянето му. Представя се във формат “pdf” или “jpg” - *документът е задължителен за всички кандидати;*  7. Декларация за липса на основания за отстраняване, съгласно Заповед на Ръководителя на УО на ПРСР - приложение № 13 от настоящите условия, от представляващия/те кандидата. Представя се във формат “pdf” или “jpg” - *документът е задължителен за всички кандидати;*  8. Декларация за нередности, съгласно приложение № 5 към настоящите условия, от представляващия/те кандидата. Представя се във формат “pdf” или “jpg” - *документът е задължителен за всички кандидати;*  9. Решение за преценяване на необходимостта от извършване на оценка на въздействието върху околната среда /решение по оценка на въздействие върху околната среда/ решение за преценяване на необходимостта от извършване на екологична оценка/ становище по екологична оценка/ решение за преценка на вероятната степен на значително отрицателно въздействие/ решение по оценка за съвместимостта /писмо/ разрешително от компетентния орган по околна среда (Регионална инспекция по околната среда и водите/ Министерство на околната среда и водите/ Басейнова дирекция), издадени по реда на Закона за опазване на околната среда, Закона за биологичното разнообразие и/или Закона за водите (когато е приложимо). Представя се във формат “pdf” или “jpg” - *документът е задължителен за всички кандидати;*  10. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни, в случаите на инвестиции с дейности по напояване, водовземане, водоснабдяване. Представя се във формат “pdf” или “jpg”;  11. Разрешително за водовземане и/или разрешително за ползване на воден обект в случаите, предвидени в Закона за водите (когато е приложимо). Представя се във формат “pdf” или “jpg”;  12. Лицензи, разрешения и/или друг документ, удостоверяващ регистрацията, в случаите на предвидени разходи за дейности и инвестиции, за които се изисква лицензиране, разрешение и/или регистрация за извършване на дейността/инвестицията съгласно българското законодателство и неупоменати изрично в настоящия списък. Представя се във формат “pdf” или “jpg”;  13. Договор за финансов лизинг с приложен към него погасителен план за изплащане на лизинговите вноски, в случай че проектът включва разходи за закупуване на активи чрез финансов лизинг; Представя се във формат “pdf” или “jpg”;  14. Анализ разходи-ползи (финансов анализ), изготвен по образец, утвърден от изпълнителния директор на ДФЗ, съгласно Приложение № 2 и Приложение 3 към настоящите условия. Представя се във формат “pdf”/“jpg” и формат “xls”;  15. Инвентарна книга към датата на подаване на проектно предложение към стратегията за ВОМР с разбивка по вид на актива, дата и цена на придобиване - в случай на разходи, които представляват дълготрайни материални активи съгласно Закона за счетоводството. Представя се във формат “pdf” или “jpg”- *документът е задължителен за всички кандидати;*  16. Решение на компетентния орган на юридическото лице за кандидатстване по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от СВОМР на МИГ „Нови пазар - Каспичан“. Представя се във формат “pdf” или “jpg” - *документът е задължителен за кандидати ЮЛНЦ и читалища ;*  17. Решение на Общински съвет за кандидатстване по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от СВОМР на МИГ „Нови пазар - Каспичан“. Представя се във формат “pdf” или “jpg” - *документът е задължителен за кандидати – Община Нови пазар и община Каспичан;*  18. Решение на общински съвет, че дейностите по проекта отговарят на приоритетите на общинския план за развитие. Представя се във формат “pdf” или “jpg” - *документът е задължителен за всички кандидати;*  19. Справка за дълготрайните активи - приложение към счетоводния баланс за предходната финансова година и/или за последния отчетен период. Представя се във формат “pdf” или “jpg” - д*окументът е задължителен за юридически лица;*  20. Декларация в оригинал по чл. 4а, ал. 1 Закона за малките и средните предприятия и справка към декларацията по образци , утвърдени от министъра на икономиката и енергетиката съгласно приложение № 9 и приложение № 9а към настоящите условия, когато е приложимо. Представя се във формат “pdf” или “jpg”;  21. Фактури, придружени с платежни нареждания, за извършени разходи преди подаване на проектното предложение към стратегията за ВОМР за разходи за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г., съгласно чл.21, ал.2, т.14 от Наредба 22/2015г., ведно с банкови извлечения. Представя се във формат “pdf” или “jpg”;  22. Оферта и/или извлечение от каталог на производител /доставчик/ строител и/или проучване в интернет за всяка отделна инвестиция в дълготрайни активи - с предложена цена от производителя /доставчика/ строителя, когато кандидатът планира да провежда процедура за избор на изпълнител по реда на ПМС № 160 или по Закона за обществените поръчки след сключване на договор за предоставяне на финансова помощ. Представя се във формат “pdf” или “jpg. *(Приложимостта е определена в т.14 „Категории разходи, допустими за финансиране” от настоящите Условия за кандидатстване).* Образец на запитване за оферта – приложение № 8 от условията за кандидатстване;  23. Най-малко три съпоставими независими оферти в оригинал. Представя се във формат “pdf” или “jpg”. *(Приложимостта е определена в т.14 „Категории разходи, допустими за финансиране” от настоящите Условия за кандидатстване);*  24. Решение за определяне на стойността на разхода, за който кандидатстват, с включена обосновка за мотивите, обусловили избора му. Представя се във формат “pdf” или “jpg”. *(Приложимостта е определена в т.14 „Категории разходи, допустими за финансиране” от настоящите Условия за кандидатстване);*  25. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки (*когато е приложимо*). Представя се във формат “pdf” или “jpg”;  26. Декларация за липса на двойно финансиране и изкуствено създадени условия – Приложение № 11 към настоящите условия. Представя се във формат “pdf” или “jpg” - д*окументът е задължителен за всички кандидати;*  27. Декларация за минимални и държавни помощи – Приложение № 15 към настоящите условия. Представя се във формат “pdf” или “jpg” - *документът е задължителен за всички кандидати;*  28. Декларация по чл.25, ал.1 и 2 от ЗУСЕСИФ – Приложение № 7 към настоящите условия. Представя се във формат “pdf” или “jpg” - *документът е задължителен за всички кандидати;*  29. Удостоверение за наличие или липса на публични задължения на кандидата към Община Нови пазар **или** община Каспичан - по седалище и адрес на управление на ЮЛ. Представя се във формат “pdf” или “jpg” - *документът е задължителен за всички кандидати;*  30. Декларация за съгласие данните от кандидата да бъдат предоставени от НСИ на УО/ДФЗ, съгл. Приложение № 14 към настоящите условия; Представя се във формат “pdf” или “jpg” - д*окументът е задължителен за всички кандидати;*  31. Декларация за изкуствено създадени условия и липса на функционална несамостоятелност съгл. Приложение № 4 към настоящите условия . Представя се във формат „pdf“ или “jpg” *- документът е задължителен за всички кандидати;*  32. Декларация за свързаност, съгласно Заповед № РД 09–647/03.07.2019 г. на Ръководителя на УО на ПРСР – Приложение № 6 към настоящите условия. Представя се във формат „pdf“ или “jpg” - *за кандидати които не са със статут на публичен орган;*  33. Формуляр за наблюдение изпълнението на дейностите по проекта по подмярка 7.2 "Инвестиции в създаването, подобряването или разширяването на всички видове малка по мащаби инфраструктура", съгл. Приложение № 16 към настоящите условия. Представя се във формат „pdf“;  34. Декларация за неприложими документи съгл. Приложение № 12 към настоящите условия – когато е приложимо. Представя се във формат „pdf“.  35. Документи за доказване на изисквания от стратегията за ВОМР - Декларация от председателя на колективния управителен орган на МИГ „Нови пазар – Каспичан“, че дейностите по проекта са съгласувани с одобрената стратегия за ВОМР. Представя се във формат „pdf“ - д*окументът е задължителен за всички кандидати;*  36. Допълнителни документи, доказващи съответствие с приоритет по критериите за оценка*(когато е приложимо – напр. за Критерии №5 – декларация свободен текст);*  37. Документ, издаден от обслужващата банка за банковата сметка на кандидата. Представя се във формат „pdf“; **ІІ. Специфични документи:****Строително-монтажни работи: строителство, реконструкция, ремонт, рехабилитация**  1. Документ за собственост на земя и/или друг вид недвижим имот, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение към стратегията за ВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР, вписан в районната служба по вписванията, а в случай на договор за аренда на земя - и регистриран в съответната общинска служба по земеделие на Министерството на земеделието, храните и горите, в случаите на обновяване на сгради и/или помещения, за които не се изисква издаване на разрешение за строеж, съгласно Закона за устройство на територията; Представя се във формат “pdf” или “jpg”;   2.Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) или заснемане на обекта /съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно Закона за устройство на територията; Представя се във формат “pdf” или “jpg”;  3.Разрешение за строеж, когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията; Представя се във формат “pdf” или “jpg”;  4.Подробни количествени сметки за предвидените строително-монтажни работи, заверени от правоспособно лице – Приложение № 18 от условия за кандидатстване. Представя се във формат “pdf”/“jpg” и “xls”;  5.Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба №4 от 2001 г. за обхвата и съдържанието на инвестиционните проекти (изисква се само за инвестиционни проекти, които включват обекти - недвижими културни ценности); Представя се във формат “pdf” или “jpg”;  6.Удостоверение от Националния институт за недвижимо културно наследство за статута на обекта като недвижима културна ценност във връзка с т. 5; Представя се във формат “pdf” или “jpg”;  7.Разрешение за поставяне, издадено в съответствие със Закона за устройство на територията за разходи за преместваеми обекти; Представя се във формат “pdf” или “jpg”;  8.Одобрен технически/технологичен проект, придружен от предпроектно проучване, изготвен и съгласуван от правоспособно лице - за инвестиции за производство на енергия от възобновяеми енергийни източници; Представя се във формат “pdf” или “jpg”;  9.Удостоверение за ползван патент и/или удостоверение за полезен модел или внедряване на инвестиции, когато е приложимо; Представя се във формат “pdf” или “jpg”;  **За дейности „Строителство, реконструкция и/или рехабилитация на нови и съществуващи общински пътища, улици, тротоари и съоръженията и принадлежностите към тях“**   * Декларация от кмета на общината, че под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи за период седем години, считано от датата на сключване на договора за предоставяне на финансовата помощ за съществуващи общински пътища, улици и тротоари и съоръженията и принадлежностите към тях. Представя се във формат “pdf” или “jpg”; * . Извадка от общ устройствен план и подробен устройствен план (план за улична регулация) Представя се във формат “pdf” или “jpg”; * Част „Геодезия (пътна)“ от фаза „Технически проект“ или „Работен проект“.   Представя се във формат “pdf” или “jpg”;  **За дейности „Изграждане и/или обновяване на площи за широко обществено ползване, предназначени за трайно задоволяване на обществени потребности“**  За проектите, които включват улично озеленяване и площади не са предвидени специфични документи. Документите се прилагат само за проекти които включат парк или градина.   * Документ за собственост от който да е видно, че обекта притежава статут на парк или градина. В случай, че в документа за собственост не е посочено, че обекта притежава статут на парк или градина, се представя одобрен общ или подробен устройствен план на урбанизираните територии, от които да е видно, че имотите са със статут на парк или градина. Представя се във формат “pdf” или “jpg”; * План схема за разполагане на преместваеми обекти и съоръжения *(представя се ако има такива обекти*). Представя се във формат “pdf” или “jpg”;     **За дейности „Изграждане, реконструкция, ремонт, оборудване и/или обзавеждане на социална инфрастурктура за предоставяне на услуги, които не са част от процеса на деинституционализация на деца или възрастни, включително транспортни средства:**   * Обосновка за необходимостта и устойчивостта от съответната социална услуга, подписана от кандидата/кмета на Общината. Представя се във формат “pdf” или “jpg”; * Положително становище от Агенцията за социално подпомагане за бъдещо финансиране на социалните услуги като държавно делегирана дейност. Представя се във формат “pdf” или “jpg”; * Положително становище от Министерство на труда и социалната политика по предложение на Агенция за социално подпомагане за необходимостта, целесъобразността и спазването на изискванията за социалните услуги, които ще се разкриват. Представя се във формат “pdf” или “jpg”;   **За дейности: „Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност“**   * Решение на общинския съвет, потвърждаващо, че дейностите, свързани с инвестиции за подобряването на енергийната ефективност, отговарят на общинската програма за енергийна ефективност на съответната община. Представя се във формат „pdf“ или “jpg”; * Обследване за енергийна ефективност, придружено от валиден сертификат за енергийни характеристики на сграда в експлоатация, изготвени по реда на чл. 48 от ЗЕЕ и наредба Е-РД-04-1 от 2016г. за обследване за енергийна ефективност, сертифициране и оценка на енергийните спестявания на сгради. Представя се във формат “pdf” или “jpg”;   **За дейности: „Реконструкция, ремонт, оборудване и/или обзавеждане на спортна инфраструктура и общинска образователна инфраструктура с местно значение“**   * Заповед на министъра на образованието и науката за откриване, преобразуване или промяна на основното или средното общинско училище или писмо от Министъра на образованието и науката, удостоверяващо статута му и финансиращия орган. Представя се във формат “pdf” или “jpg”; * Заповед на кмета на общината и решение на общинския съвет за откриване, преобразуване или промяна на общинската детска градина и/или писмо от Министъра на образованието и науката, удостоверяващо статута и финансиращия орган на детската градина. Представя се във формат “pdf” или “jpg”; * Копие на решение на Министерски съвет за безвъзмездното прехвърляне собствеността на съответния обект на общината. Представя се във формат „pdf”.   **За дейности: „Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, включително мобилни такива, включително и дейности по вертикална планировка и подобряване на прилежащите пространства“**   * Удостоверение за код на икономическа дейност (основна икономическа дейност и допълнителна икономическа дейност) от Националния статистически институт (приложимо, в случай, че кандидатът действа като „предприятие“ и извършва икономически дейности и има икономически интерес от инвестицията). Представя се във формат “pdf” или “jpg”;   **Машини, съоръжения, оборудване и обзавеждане**   1. Технологичен проект ведно със схема и описание на технологичния процес, изготвен и заверен от правоспособно лице (когато инвестицията по проекта е част от технологичен процес); Представя се във формат “pdf” или “jpg”; 2. Анализ, изготвен и съгласуван от правоспособно лице с компетентност в съответната област (важи в случаите на инвестиции за производство на електрическа и/или топлинна енергия или енергия за охлаждане и/или производство на биогорива и течни горива от биомаса); Представя се във формат “pdf” или “jpg”; 3. Документ, удостоверяващ, че предприятието отговаря на изискванията за хигиена на храните/фуражите и тяхната безопасност, издаден от Българската агенция по безопасност на храните, в случай на производство и/или маркетинг на хранителни стоки/фуражи. Представя се във формат “pdf” или “jpg”;   **ВАЖНО! Когато документът не е приложим, кандидатът прикачва Декларация по образец на Държавен фонд „Земеделие“, удостоверяваща това обстоятелство – във формат “pdf” или ”jpg”.**  **Кандидатите следва да се уверят, че всички документи са представени в изискуемата форма (всички декларации са попълнени по образец и са подписани от съответния брой лица, който се изисква съгласно настоящите Условия за кандидатстване).**  В случай, че кандидатът не е представил някой от документите или ги е представил, но не са в изискуемата форма, същите могат да бъдат изискани допълнително от Комисията за подбор като за целта ще бъде предоставян срок от 7 (седем) работни дни от датата на получаване на искането за предоставяне на допълнителни разяснения/документи, като денят на получаване на искането не се брои.  Исканията за представяне на допълнителни документи и разяснения ще се изпращат през ИСУН 2020 чрез електронния профил на кандидата, като кандидатът ще бъде известяван за посоченото - електронно, чрез електронния адрес, асоцииран към неговия профил. За дата на получаване на исканията за документи/информация се счита датата отбелязана в ИСУН 2020.  В случай на непредставяне на изискан документ след изискването му или след представянето му, но не в изискуемата форма, или представянето му, но след изтичане на съответния определен срок, проектното предложение може да бъде отхвърлено само и единствено на това основание или съответно да получи по-малък брой точки.  Комисията за подбор може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.  Представената информация и документи в никакъв случай и при никакви обстоятелства не трябва да променят първоначалните условия на представените проектни предложения.  Всяка информация, предоставена извън официално изисканата от Комисията за подбор, няма да бъде вземана под внимание.  Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН 2020 (Приложение № 19 към настоящите условия). |

# 23.Краен срок за подаване на проектните предложения:

|  |
| --- |
| **Началният срок за подаване на проектните предложения е 01.02.2022г., а крайният срок е 17:00 часа на 14.03.2022г.**  Всяко проектно предложение, което е подадено след крайния срок, ще бъде отхвърлено и няма да бъде разглеждано по настоящата покана.  Кандидатите могат да задават допълнителни въпроси и да искат разяснения във връзка с Условията за кандидатстване до три седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти: адрес на електронна поща: [mig](mailto:mig.harmanli@gmail.com)bg.org  Отговорите на въпросите на кандидатите се публикуват на интернет страницата на МИГ „Нови пазар – Каспичан“ - [www.migbg.org,](http://www.migbg.org,) както и в ИСУН 2020, не по-късно от 14 календарни дни, преди определения краен срок за подаване на проектни предложения по процедурата.  Не могат да се дават разяснения, които съдържат становище относно качеството на конкретно проектно предложение. Разясненията се дават по отношение на условията за кандидатстване и са задължителни за всички кандидати. Няма да бъдат предоставяни отговори на въпроси, зададени по телефона. |

# 24.Адрес за подаване на проектните предложения/концепциите за проектни предложения:

|  |
| --- |
| Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес:  [https://eumis2020.government.bg](https://eumis2020.government.bg/). |

# 25. Допълнителна информация:

|  |
| --- |
| Във формуляра за кандидатстване в раздел „Допълнителна информация“ бенефициентът попълва задължителните данни съгласно чл. 46, ал. 6 от [Наредба № 22 за прилагане на подмярка 19.2 "Прилагане на операции в рамките на стратегии за ВОМР"](https://lex.bg/bg/laws/ldoc/2136715490):  1. наименование на проектното предложение;  2. данни за кандидата: ЕИК, ЕГН, банкова сметка, правно-организационна форма на лицето, пол на собственика/управителя, възраст на собственика/управителя, брой на работните места, които ще бъдат осигурени чрез осъществяването на проекта, сектор на основната дейност по Класификацията на икономическите дейности (КИД) на юридическото лице;  3. място на извършване на инвестицията (област, община, УПИ, имот, парцел, отдел, подотдел и др.);  4. декларативна част;  5. стойност на разходите, за които се кандидатства;  6. стойност на субсидията, за която се кандидатства;  7. стойност на разходите и субсидията на междинното плащане, в случай че се кандидатства за такова;  8. сектор на дейността, за която се кандидатства по КИД;  9. код на референтен разход, за който се кандидатства.  С цел набавяне на пълен набор от данни за издаване на уникален регистрационен номер от Държавен фонд „Земеделие“, бенефициентът е необходимо да попълни и следната информация: ЕГН, ЛНЧ (Личен номер на чужденец); Документ за самоличност (№, дата на издаване, валидност); Данни за представляващия юридическо лице, вкл. ЕГН за представляващия (когато е приложимо); Седалище (когато е приложимо); Адрес по местоживеене (когато е приложимо); Адрес за кореспонденция; УРН (в случай, че е издадено такова).  **Процедура по уведомяване, възражение относно оценката.**  МИГ уведомява кандидатите, чиито проектни предложения не са одобрени или са одобрени частично, в срок до 5 работни дни от одобряването на оценителния доклад от УС на МИГ.  Всеки кандидат, получил уведомително писмо от МИГ, че проектното му предложение не е одобрено или, че е частично одобрено, има право да възрази пред УО на ПРСР/ДФЗ в срок до 3 работни дни от датата на получаване на уведомлението. Ръководителят на УО на ПРСР/ДФЗ се произнася по основателността на възражението в срок до 10 работни дни от неговото получаване, като:  \* връща проектното предложение за повторно извършване на процедура по оценка;  \* потвърждава предварителното решение на МИГ.  **Процедура по разглеждане на проектните предложения от ДФЗ**  ДФЗ извършва проверка за спазване на процедурата по подбор на проектни предложения съгласно чл. 60 от Наредба №22/14.12.2015г.  След получаване на заповедта за пълно или частично одобрение за финансиране на заявлението за подпомагане, кандидатът има право да подпише административен договор за предоставяне на финансовата помощ.  Административният договор урежда правата, задълженията и отговорностите на страните, включително изискванията, свързани със спазване на условията, въз основа на които проектът е получил приоритет, основанията за изискуемост на финансовата помощ и краен срок за започване изпълнението на дейностите и инвестициите по проекта.  Когато при обработката на заявлението за подпомагане Разплащателна агенция или друг компетентен орган установи съмнения за изкуствено създадени условия, в договора се предвижда извършване на допълнителни проверки преди изплащане на финансовата помощ.  Не се сключва договор за предоставяне на финансова помощ с кандидати за дейности по т.7 на раздел 13. „Допустими дейности“ от Условията за кандидатстване, за които се установи, че не може да им бъде предоставена финансова помощ съгласно изискванията на [Регламент (ЕС) № 1407/2013](https://eur-lex.europa.eu/legal-content/BG/TXT/?uri=CELEX:32013R1407).  При неявяване на кандидата за подписване на предложения му проект на договор за предоставяне на финансова помощ след изтичане на указания срок, той губи правото на подпомагане и може да кандидатства отново за финансиране на същата дейност по реда на тези Условия за кандидатстване.  МИГ „Нови пазар – Каспичан“ не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с МИГ и/или Разплащателна агенция. |

# 

# Допълнителна информация – определения:

* 1. **„Вертикална планировка“** - реконструкция и ремонт на съществуващия терен в зависимост от неговите дадености, за да се осигури правилното водоотвеждане, терасиране, изграждане на подходи към сгради, стъпала и подпорни зидове, както и огради, ако е необходимо.
  2. **„Възстановим ДДС“** - ДДС, подлежащ на възстановяване от компетентен орган по приходите съгласно разпоредбите на ЗДДС, и представлява недопустим разход по Наредба №22/2015г.
  3. **„Генериращ нетни приходи проект“** - по смисъла на чл. 61 от Регламент (ЕС) № 1303/2013 е проект, който след приключването си генерира нетни приходи - парични потоци, заплащани директно от потребителите за стоки и услуги, предоставени с операцията, като такси, заплащани директно от потребителите за използването на инфраструктура, продажбата или отдаването под наем на земя или сгради или плащанията за услуги минус всички оперативни разходи и разходи за подмяна на недълготрайно оборудване за съответния период.
  4. **„Инвестиционен проект“** - проект по смисъла на Закона за устройство на територията и Наредба № 4 за обхвата и съдържанието на инвестиционните проекти (ДВ, бр. 51 от 2001 г.), предназначен за строителството на обекта/ите, включени в проекта.
  5. **„Инвестиция или инвестиционни разходи“** - средствата, вложени за придобиване на активи, включително услугите по придобиването им.
  6. **„Интензитет на помощта“** - съотношението на публичното финансиране спрямо допустимите разходи по проекта, изразено в процент.
  7. **„Минимална помощ“** - помощта по смисъла на § 1, т. 15 от допълнителната разпоредба на Закона за държавните помощи.
  8. **„Мобилни обекти“** - моторни превозни средства, които не позволяват използването им за други цели освен изключително и само за осъществяване на дейности за предоставяне на услуги, свързани с културния живот и оборудвани за целите на инвестицията.
  9. **„Невъзстановим ДДС“** - ДДС, неподлежащ на възстановяване от компетентен орган по приходите съгласно разпоредбите на ЗДДС, и представлява допустим разход по Наредба №22/2015г.
  10. **„Независими оферти“** - оферти, подадени от лица, които не се намират в следната свързаност помежду си или спрямо кандидата:

а) едното участва в управлението на дружеството на другото;  
 б) съдружници;

в) съвместно контролират пряко трето лице;  
 г) участват пряко в управлението или капитала на друго лице, поради което между тях могат да се уговарят условия, различни от обичайните;  
 д) едното лице притежава повече от половината от броя на гласовете в общото събрание на другото лице;  
е) лицата, чиято дейност се контролира пряко или косвено от трето лице - физическо или юридическо;  
ж) лицата, едното от които е търговски представител на другото.

* 1. **"Непреодолима сила и извънредни обстоятелства"** - обстоятелства по смисъла на чл. 2, параграф 2 от Регламент (ЕС) № 1306/2013 г.
  2. **"Нередност"** - всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.
  3. **„Нестопанска дейност“** - дейност, която не генерира приходи от продажби.
  4. **„Оперативни разходи“** - административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите.
  5. **„Обект – общинска образователна инфраструктура с местно значение“** - Детска градина, финансирана чрез бюджета на общината, или основно или средно училище, финансирани чрез бюджета на общината.
  6. **„Обект, свързан с културния живот“** - Съвкупността от движимото и/или недвижимото имущество на едно читалище, театър, библиотека, музей, галерия или изложбена зала.
  7. **„Обикновена подмяна“** - Разходи за замяна на активи, които не водят до качествени или количествени изменения/подобрения на сградите, постройките, съоръженията и инсталациите.
  8. **"Обособена част от инвестицията"** - завършен етап на изпълнение на инвестицията, който е обособен и е доведен до самостоятелна степен на завършеност.
  9. **„Обществени услуги“** - Услуги, предоставяни за задоволяване на обществени потребности, по повод на чието предоставяне се извършват административни услуги в сгради, които се използват от администрацията на общината.
  10. **„Общински сгради“** - Имотите съгласно чл. 2, ал. 1 от Закона за общинската собственост.
  11. **„Площи за широко обществено ползване“** - Паркове, градини, улично озеленяване, площади и др.
  12. **„Площадка за игра“** - Обществено достъпна открита площ, предназначена за индивидуални или групови игри, с подходящо за целта устройство, настилка и съоръжения за игра в зависимост от определената възрастова група на ползвателите.
  13. **„Принос в натура“** - Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ.
  14. **„Проверка на място“** - Проверка по смисъла на Регламент (ЕС) № 809/2014г.
  15. **„Проект“** - Специфичен набор от координирани дейности, които се предприемат от кандидата за постигане на конкретни цели в определен период от време с определен бюджет.
  16. **„Публична финансова помощ“** - всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги, ще се разглежда като обществен дял.
  17. **„Път“** - Ивицата от земната повърхност съгласно § 1, т. 1 от допълнителните разпоредби на Закона за пътищата.
  18. **„Пътни принадлежности“** - Принадлежности съгласно § 1, т. 4 от допълнителните разпоредби на Закона за пътищата.
  19. „**Пътни съоръжения“** - Съоръжения съгласно § 1, т. 3 от допълнителните разпоредби на Закона за пътищата.
  20. **"Разходи за консултантски услуги, свързани с подготовка и управление на проекта" -** разходи, извършени преди подаване на проектното предложение за подпомагане и такива по време на изпълнение на проекта, които задължително включват подготовка на проектно предложение, изработка на бизнесплан, анализ за икономическа устойчивост на проекта и подготовка на заявки за плащане, включително отчитане и управление на проекта.
  21. **„Реставрация“** - системен процес от дейности, които целят предотвратяване на разрушаването на обекти, стабилизация на състоянието им, както и улесняване на тяхното възприемане и оценка при максимално запазване на автентичността им.
  22. **„Рефинансиране на лихви**“ - възстановяване на извършените разходи за лихви по заеми.
  23. **„Референтен разход“** - Пазарни цени, ползвани от ДФЗ за сравняване при определяне основателността на разходите за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз.
  24. **„Спортна инфраструктура“** - Обществено достъпни открити площи, предназначени за индивидуални или групови игри, с подходящо за целта устройство, настилка и съоръжения за игра в зависимост от определената възрастова група на ползвателите, които могат да бъдат един обект: футболно игрище на малко поле, волейболно, баскетболно, хандбално игрище, площадка за скейтборд и ролери и площадка за игра и др.;
  25. **"Съпоставими оферти"** - оферти, които отговарят на запитването за оферта на кандидата и съдържат:

а)еднотипни основни технически характеристики-в случаите когато се кандидатства за разходи за закупуване на машини и земеделска техника;

б) общ капацитет на оборудването - в случаите, когато се кандидатства за разходи за закупуване на оборудване;

в) количествено-стойностни сметки - в случаите, когато се кандидатства за разходи за извършване на строително-монтажни работи.

* 1. **„Текущ ремонт“** - Подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:

а) засяга конструкцията на сградата;

б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;

в) променя предназначението на помещенията и натоварванията в тях.

* 1. **„Терен“** - Част от земната повърхност, за която с инвестиционен проект се предвиждат дейности по устройство – застрояване, озеленяване и благоустрояване.
  2. **„Техническа спецификация“** - документ, в който се определят изисквания към характеристики на стоката, услугата или строителството.
  3. **„Транспортни средства“** - моторни превозни средства, които не позволяват използването им за други цели освен изключително и само за осъществяване на дейности за предоставяне на социални услуги и оборудвани за целите на инвестицията.
  4. **„Тротоар“** - изградена, оградена или очертана с пътна маркировка надлъжна част от пътя или улицата, ограничаваща платното за движение и предназначена само за движение на пешеходци.
  5. **„Улица“** - част от комуникационно-транспортната система на урбанизираните територии, която обхваща уличната мрежа съгласно Наредба № 2 от 2004 г. за планиране и проектиране на комуникационно-транспортните системи на урбанизираните територии (ДВ, бр. 89 от 2004 г.).
  6. **„Улични принадлежности“** - принадлежности от комуникационно- транспортната система на урбанизираните територии, която обхваща уличната мрежа и които включват улична маркировка, енергозахранващите и осветителните съоръжения и тела, спирки за масовия градски транспорт, пейки, съдове за събиране на отпадъци и камери за видеонаблюдение.
  7. **„Улични съоръжения“** - съоръжения от комуникационно-транспортната система на урбанизираните територии, която обхваща уличната мрежа и които включват мостове, тунели, надлези, подлези, прелези, подпорни и декоративни стени, укрепителни и водоотвеждащи устройства.
  8. **„Финансова помощ“** - безвъзмездна финансова помощ по смисъла на Закона за управление на средствата от Европейските структурни и инвестиционни фондове.
  9. **„Функционална несамостоятелност**“ - Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката.
  10. **„Частичен отказ за финансиране“** - отказът да се финансират част от заявените разходи на кандидата, които са включени в проект, одобрен за подпомагане по ПРСР 2014 - 2020 г.

# 26. Приложения към Условията за кандидатстване:

|  |
| --- |
| **ПРИДРУЖАВАЩИ ОБЩИ ДОКУМЕНТИ**:  **I. Документи за попълване:**  **Приложение 1** Таблица за допустимите инвестиции електронен формат по образец на Държавен фонд „Земеделие”.“xls”;  **Приложение 2** Анализ разходи – ползи (финансов анализ) – образец, утвърден от изпълнителния директор на ДФЗ във формат „.doc“;  **Приложение 3** Анализ разходи – ползи (финансов анализ) – по образец, утвърден от изпълнителния директор на ДФЗ във формат „.xls“.таблици към анализа;  **Приложение № 4** - Декларация за липса на изкуствено създадени условия и/или наличие на функционална несамостоятелност;  **Приложение № 5**  - Декларация за нередности, образец съгласно приложение № 10 от Наредба 22 от представляващия/те кандидата, както и от лицата с правомощия за вземане на решения или контрол по отношение на кандидат;  **Приложение № 6 -** Декларация за свързаност, съгласно Заповед № РД 09–647/03.07.2019 г. на Ръководителя на УО на ПРСР;  **Приложение № 7** - Декларация по чл. 25, ал. 2 от ЗУСЕСИФ;  **Приложение № 8 -** Образец на „Запитване за оферта“;  **Приложение № 9** - Декларация по чл. 4а, ал.1 от [ЗМСП](https://www.lex.bg/laws/ldoc/2134682112) по образец, утвърден от министъра на икономиката и енергетиката) - важи за кандидати читалища и ЮЛНЦ;  **Приложение № 9а -** Справка към декларация по чл. 4а, ал.1 от [ЗМСП](https://www.lex.bg/laws/ldoc/2134682112) по образец, утвърден от министъра на икономиката;  **Приложение № 10** –Декларация съгласие и информираност за обработване на лични данни (съгл. чл.19 и 20 от ЗЗЛД), към чл. 47, ал. 2, т. 2 от Наредба № 22;  **Приложение № 11 -** Декларация за липса или наличие на двойно финансиране;  **Приложение № 12 -** Декларация неприложими документи по образец на ДФЗ;  **Приложение № 13 -** Декларация за липса на основания за отстраняване, съгласно Заповед № РД 09 - 359/27.04.2020 на ръководителя на УО на ПРСР ;  **Приложение № 14 -** Декларацията за съгласие данните на кандидата да бъдат предоставени от НСИ на УО и ДФЗ-РА;  **Приложение № 15** – Декларация за получените минимални и държавни помощи;  **Приложение № 16 –** Формуляр за наблюдение изпълнението на дейностите по проекта по мярка 7.2 "Инвестиции в създаването, подобряването или разширяването на всички видове малка по мащаби инфраструктура" от ДФЗ;  **Приложение № 17 -** Формуляр за мониторинг по подмярка 19.2 "Прилагане на операции в рамките на стратегии за ВОМР";  **Приложение № 18**–Количествено – стойностни сметки – образец;  **II. Документи за информация:**  **Приложение № 19** Указания за електронно кандидатстване;  **Приложение № 20** Формуляр за кандидатстване;  **Приложение № 21** Указания за попълване на електронен Формуляр за кандидатстване;  **Приложение № 22** Насоки за изготвяне на финансов анализ;  **Приложение № 23** Указания за попълване на Декларация по чл. 4а от ЗМСП;  **Приложение № 24** Указания за попълване на декларация за минимални и държавни помощи;  **Приложение № 25** Класификация на икономическите дейности - КИД – 2008;  **Приложение № 26** Критерии и методика за оценка за административно съответствие и допустимост;  **Приложение № 27** Критерии и методика за техническа и финансова оценка;  **Приложение № 28** Контролен лист за посещение на място;  **Приложение № 29** Списък с активите, дейностите и услугите по М 7.2, за които са определени референтни цени;  **Приложение№ 29-1** Списък разходи референтни цени 7.2 - детски градини;  **Приложение№ 29-2** Списък разходи референтни цени 7.2 – училища;  **Приложение№ 29-3** Списък разходи референтни цени 7.2 – енерг. ефективност;  **Приложение№ 29-4** Списък разходи референтни цени 7.2 – улици; |

Документи:   
- Таблица за допустимите инвестиции – Приложение 1;  
- Анализ разходи – ползи (финансов анализ) – Приложение 2 и Приложение 3;  
- Насоки за изготвяне на финансов анализ – Приложение 22;  
 са образци на ДФЗ. Преди попълването им, следва да проверите за актуални бланки на: <http://www.dfz.bg/bg/prsr-2014-2020/merki-podpomagane/>

**ВАЖНО!** МИГ „Нови пазар – Каспичан“ си запазва правото да извършва промени в Условията за кандидатстване в съответствие с разпоредбите на чл.26, ал.7 от ЗУСЕСИФ.

Експерт по прилагане на СВОМР:……………П\*

/МИЛЕНА ИВАНОВА/

1. Посочва се процентът на безвъзмездната финансова помощ (европейско и национално съфинансиране) и на съфинансирането от страна на бенефициента (ако е приложимо). [↑](#footnote-ref-1)
2. В случай че е приложимо, се посочват и недопустими разходи, както и съответната информация съгласно изискванията на чл. 59, ал. 2 от Закона за управление на средствата от Европейските структурни и инвестиционни фондове ( обн. ДВ, бр. 100 от 2005 г.) [↑](#footnote-ref-2)
3. *Съгласно т.26 от § 1 към Допълнителните разпоредби на Наредба № 12 от 25 юли 2016г. „Площи за широко обществено ползване” са паркове, градини, улично озеленяване, гробищни паркове, площади и площадки за игра.* [↑](#footnote-ref-3)
4. Съгласно чл.2, пар.2 на Регламент (ЕС) №1407/2013 едно и също предприятие“ означава всички предприятия, които поддържат помежду си поне един вид от следните взаимоотношения:

   а) дадено предприятие притежава мнозинството от гласовете на акционерите или съдружниците в друго предприятие;

   б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;

   в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или на разпоредба в неговия устав или учредителен акт;

   г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от гласовете на акционерите или съдружниците в това предприятие.

   Предприятия, поддържащи едно от взаимоотношенията, посочени в алинея първа, букви а) — г), посредством едно или няколко други предприятия, също се разглеждат като едно и също предприятие. [↑](#footnote-ref-4)
5. Описват се изискванията за постигане на съответствие с хоризонталните политики на ЕС (ако е приложимо) и на принос към тях. [↑](#footnote-ref-5)